கேள்வி: தமிழ்நாட்டில் நெகிழிப் பொருட்கள் மீதான தடை என்பது என்ன?
பதில்: தமிழ்நாட்டில் நெகிழிப் பொருட்கள் மீதான தடை என்பது தமிழ்நாடு மாநிலத்தில் நெகிழிப் பொருட்கள் பயன்படுத்தவோ, விற்பனை செய்யவோ விதிக்கப்பட்ட தடையாகும். ஏற்கனவே சில வழிகாட்டல்களும், வட்டார அளவில் தடைகள் இருந்தாலும் மாநில அளவில் தமிழக அரசு 2019 ஆம் ஆண்டு ஜனவரி 1 முதல் ஒருமுறை பயன்படுத்தித் தூக்கி எறியப்படும் 14 வகையான நெகிழிப் பொருட்கள் மீதான தடையை நடைமுறைக்குக் கொண்டுவந்தது. தடை ஆணையை எதிர்த்து தமிழ்நாடு பிளாஸ்டிக் உற்பத்தியாளர்கள் சங்கம் முறையீடு செய்ததை உயர்நீதி மன்றம் விசாரித்து வருகிறது. பின்னணி
கேள்வி: தமிழ்நாட்டில் நெகிழிப் பொருட்கள் மீதான தடை - மாநில அளவிலான தடை என்பது என்ன?
பதில்: தூக்கி எறியக்கூடிய, மக்காத நெகிழிப் பொருட்கள் மீதான மாநில அளவிலான தடையை உலக சுற்றுச்சூழல் நாள் 5 சூன் 2018 அன்று தமிழ்நாடு முதலமைச்சர் சட்டமன்றத்தில் அறிவித்தார். தமிழ்நாடு சட்டமன்றப் பேரவை விதி எண் 110 இன் கீழ் இந்த அறிக்கை வெளியிடப்பட்டது. முன்னாள் முதலமைச்சர் ஜெ. ஜெயலலிதாவால் அமைக்கப்பட்ட சிறப்பு வல்லுனர் குழுவின் பரிந்துரையின்பேரில் இந்தத் தடை நடைமுறைக்கு வரும் என்று அறிக்கையில் தெரிவிக்கப்பட்டிருந்தது. குறிப்பிட்ட பொருட்களை தயாரித்தல், விற்பனை செய்தல், சேமித்து வைத்தல், பயன்படுத்துதல் ஆகியவை சுற்றுச்சூழல் (பாதுகாப்பு) சட்டம் 1986 இன் கீழ் தமிழகம் முழுவதும் தடை செய்யப்படுவதாக அறிவிக்கப்பட்டிருந்தது. தடை உடனடியாக நடைமுறைக்கு வராமல், 2019 ஆம் ஆண்டு சனவரி மாதம் 1 ஆம் தேதி முதல் செயல்படுத்தப்படும் என அறிக்கை தெரிவித்தது. 2018 ஜூலை 2 ஆம் நாள் முதல் மதுரை மாவட்டம் மாவட்டத்தில் பிளாஸ்டிக் பொருட்கள் தடை செய்யப்பட்டன.
கேள்வி: தமிழ்நாட்டில் நெகிழிப் பொருட்கள் மீதான தடை - தடையின் கூறுகள் குறித்து விரிவாக சொல்லுங்கள்.
பதில்: தடை செய்யப்பட்ட பொருட்களாக - உணவுப் பொட்டலங்கள் கட்ட பயன்படுத்தும் நெகிழி ஒட்டும் தாள், உணவு அருந்தும் மேஜையின் மீது விரிக்கப்படும் நெகிழித் தாள், நெகிழியாலான தெர்மாகோல் தட்டுகள், நெகிழி முலாம் பூசப்பட்ட காகிதத் தட்டுகள், நெகிழி முலாம் பூசப்பட்ட காகிதக் குவளைகள், நெகிழி தேநீர் குவளைகள், நெகிழி குவளைகள், தெர்மாகோல் குவளைகள், நெகிழிப் பைகள், தண்ணீர் பொட்டலங்கள் தயாரிக்கப் பயன்படுத்தப்படும் நெகிழி உறைகள், நெகிழி உறிஞ்சு குழாய்கள், நெகிழி முலாம் பூசப்பட்ட பைகள், நெகிழியால் செய்யப்பட்ட கொடிகள், நெய்யப்படாத பாலிபுரோபைலைன் பைகள் ஆகியன அறிவிக்கப்பட்டன. வாழை இலை, பாக்குமர இலை, தாமரை இலை, அலுமினியத்தாள், காகிதச் சுருள், 'துணி, காகிதம், சணல்' ஆகியவற்றைக் கொண்டு தயாரிக்கப்படும் பைகள், மூங்கில் மற்றும் மரப்பொருட்கள், 'கண்ணாடி, உலோகத்தால் ஆன குவளைகள்', பீங்கான் பாத்திரங்கள், மண் கரண்டிகள் ஆகியவை மாற்றுப் பொருட்களாக அறிவிக்கப்பட்டன. நெகிழிப் புட்டிகள், நெகிழிப் பதாகைகள், நெகிழிப் பலகைகள், நெகிழியால் செய்யப்பட்ட சிறு கரண்டிகள், மளிகைச் சாமான்களை பொட்டலமிடல், நெகிழியால் செய்யப்பட்டுள்ள கொள்கலன்கள், அலுவலகப் பொருட்கள் ஆகியனவற்றிற்கு தடையிலிருந்து விலக்களிக்கப்பட்டது. மேலும் பால் பாக்கெட்டுகள், எண்ணெய், மருந்துப்பொருள்கள் போன்றவற்றுக்கும் தயாரிப்பு களத்திலேயே நெகிழிப் பையுடன் வரும் பொருட்களுக்கும் விலக்கு அளித்துள்ளது.
கேள்வி: தமிழ்நாட்டில் நெகிழிப் பொருட்கள் மீதான தடை - அரசின் செயலாக்கம் குறித்து விரிவாக சொல்லுங்கள்.
பதில்: தடையை செயல்படுத்துவதற்காக இந்திய ஆட்சிப் பணி அதிகாரிகள் மூவர் மண்டல ஒருங்கிணைப்பாளர்களாக நியமிக்கப்பட்டனர். இவர்கள் மாவட்ட ஆட்சியர்கள், மாநகராட்சி ஆணையர்கள் மற்றும் தமிழ்நாடு மாசுக்கட்டுப்பாட்டு வாரியத்துடன் இணைந்து தடையை நடைமுறைப்படுத்துவதற்கான நடவடிக்கைகளை மேற்கொள்வார்கள் என தமிழக அரசு அறிவித்தது. தடை செய்யப்பட்டுள்ள நெகிழிப் பொருட்கள் எதையும் உற்பத்தி செய்யக் கூடாது என சுமார் 1,400 தொழிற்கூடங்களுக்கு தமிழ்நாடு மாசுக் கட்டுப்பாடு வாரியம் அறிவிப்பு ஆணையை அனுப்பியது. தடையைக் கண்காணிக்க தமிழகம் முழுவதும் 50,000 நபர்களுடன் 5 ஊழியர் வீதம் 1000 தனிப்படை கண்காணிப்பு பணியில் ஈடுபட்டு வருகின்றனர். மேலும் ''பிளாஸ்டிக் மாசு இல்லா தமிழகம்'' என்ற தலைப்பில் மாநிலம் முழுக்க மாசுக் கட்டுப்பாடு வாரியம் சார்பாகப் பிரச்சாரம் நடைபெறுகிறது.
கேள்வி: தமிழ்நாட்டில் நெகிழிப் பொருட்கள் மீதான தடை - ஆதரவுகள் குறித்து விரிவாக சொல்லுங்கள்.
பதில்: சமூக ஆர்வலர்கள் மற்றும் விவசாயிகள் சங்கம் இத்தடையை வரவேற்கின்றன. சுற்றுச் சூழலுக்கு கேடு விளைவிக்காத காகிதப் பொருள்கள், எளிதில் மக்கும் ஸ்டார்ச் கொண்டு தயாரிக்கும் பொருள்கள் போன்றவற்றை உபயோகித்து உணவுப் பொருட்களை விநியோகம் செய்யவுள்ளதாகப் பெருநிறுவனங்கள் ஆதரிக்கின்றன.
கேள்வி: தமிழ்நாட்டில் நெகிழிப் பொருட்கள் மீதான தடை - வெளியிணைப்புகள் பற்றி நீங்கள் என்ன அறிந்துள்ளீர்கள்?
பதில்: * [http://www.plasticpollutionfreetn.org/tamil/ பிளாஸ்டிக் மாசில்லா தமிழ்நாடு], அலுவல்முறை இணையத்தளம் * [https://www.thehindu.com/news/national/tamil-nadu/watch-tamil-nadu-plastic-ban-a-guide-on-whats-banned-and-whats-exempted/article25857568.ece Watch: Tamil Nadu plastic ban - A guide on what's banned and what's exempted], தி இந்து (ஆங்கிலம்), 29 டிசம்பர் 2018 பகுப்பு:நெகிழிப் பொருட்கள் மீதான தடைகள் பகுப்பு:தமிழ்நாட்டில் தடைகள்